
Chiar și cei care pretind că “salvarea democraţiei” de către CCR a fost, din punct de vedere legal, compatibilă 
cu ideea de stai de drept, vor trebui să recunoască, dacă mai au un dram de rațiune, că impactul politic al 
acestei decizii e extrem de grav. 

Curtea Constituţională a fost grav decredibilizată în ochii multor români, motiv pentru care îi va fi mult mai greu 
să ţină în frâu de acum înainte o majoritate parlamentară care va căuta să o pună cu botul pe labe. 

S-a creat un precedent extrem de periculos care va putea fi folosit și de neoliberali, dacă își vor propune să 
taie în carne vie, ca în timpul dictaturii lui Augusto Pinochet, fără să se mai teamă de votul popular, care de 
acum va putea să fie oricând anulat, dar și de suveraniști, în eventualitatea în care vor dobândi, în viitorul 
apropiat, controlul asupra președinției, parlamentului și prin urmare și asupra Curţii Constituţionale. 

Furia antisistem nu poate decât să fie amplificată de această ultimă bătaie de joc la adresa ideii de egalitate 
democratică. Încrederea în instituţii era oricum la cote minime pentru mare parte din societate. Acum s-a 
evaporat complet. Oamenii vor boicota procesul politic sau se vor radicaliza. Jocul politic va deveni tot mai 
tribal și mai violent, fără reguli, fără instituţii legitime care să îl arbitreze și cu tot mai puţină disponibilitate de a 
accepta transferul pașnic al puterii, cel mai mare beneficiu al democraţiei. 

Dar de ce s-a ajuns aici? Presupunând că a fost nevoie să fim salvaţi, de ce s-a ajuns în situaţia de a fi nevoie 
de a fi salvaţi cu costuri politice atât de mari? Și cine ne-a adus aici? 

Ne-au adus în această situaţie tot ăia care ne-au salvat. Cu toate neajunsurile sistemului economico-social din 
România, eu cred că dezastrul ar fi putut să fie evitat, cel puţin pentru moment: 

a. Dacă clasa politică nu și-ar fi bătut joc în fel și chip de români, dacă lohannis nu s-ar fi dat cu schiurile după 
ce au ars de vii pacienţii de la Matei Balș, iar Ciolacu nu ne-ar fi spus că și-a făcut și el un moft, ca orice om 
de rând, zburând cu avionul privat al unor mafioţi; dacă doar furau și guvernau prost, fără să-i sfideze pe 
oameni, fără să-și bată joc de ei la modul cel mai nesimţit cu putință, prin care s-a remarcat tocmai idolul 
tefelimii, Klaus, cel care în urmă cu zece ani “ne salva de Mickey Mouse”. 

b. Dacă partidele politice n-ar fi eșuat lamentabil în funcţia lor de recrutare a elitelor și dacă n-ar fi scos în faţă 
cea mai idioată garnitură de lideri politici de după 1989, oameni atât de proști încât aveai mari șanse să 
găsești unii mai deștepţi decât ei dacă îi alegeai pur și simplu la întâmplare de pe stradă. După care tot ei ne- 
au spus că “proștii” sunt proști sau filoruși sau legionari dacă nu își fac datoria proeuropeană de a vota alții 
mai proşti sau mult mai proști ca ei, ca să salveze democraţia tot prin salvatorii care au adus-o în ultimul hal 
de degradare. 

c. Dacă serviciile secrete, acest cancer al democrației postcomuniste care a intrat în metastază, nu ar fi creat 
un monstru prin combinaţiile lor. Chiar nu cred că Georgescu a crescut atât de repede într-un interval atât de 
scurt fără manevre securiste, la fel cum nu cred nici în teoria conform căreia rușii ar fi fost de vină. Dar chiar și 
presupunând că de ei a fost vorba, un atac hibrid de o asemenea amploare nu ar putea fi încununat de succes 
decât dacă ai noștri au fost ori cretini, ori trădători. 

Repet, cu toate neajunsurile — incompetenţă, corupţie, polarizare socio-economică - tot nu cred că s-ar fi 
ajuns în situația unei victorii iminente a lui Călin Georgescu dacă am fi avut o elită cu un minim de inteligență, 
competenţă și bun simţ. Dar n-a fost cazul. Degradarea a atins cote prea mari. 

Cei care au încercat să-i spere pe oameni cu apocalipsa în lipsă de orice alt argument, nu au făcut nimic ca să 
o prevină și să o anticipeze. Faptul că toate sondajele plasau extrema dreaptă la aproximativ 25% înainte de 


alegeri nu a reprezentat un semnal de alarmă îndeajuns de puternic pentru a face măcar câteva schimbări de 


se poate cobori și mai jos. 

Altfel spus, întregul sistem securist patronat de Klaus lohannis ne-a adus aici, întreaga clasă politică, inclusiv 
USR-ul, care a scos la înaintare o semianalfabetă cerându-ne să votăm cu ea dacă suntem oameni “educați”, 
și toți salvatorii anticorupţie care ne-au băgat pe gât aceste mizerii politice ca soluţii valide pentru eliberarea 
României de comunism și care continuă să pretindă cu tupeu că ei sunt minţile luminate chemate să-i arate 
prostimii calea, că tot ei ne vor salva și acum din rahatul în care tot ei ne-au băgat. 

Toţi aceștia sunt responabili, printr-un exces de nesimţire, cretinism în funcţii publice şi securism scăpat de 
sub control, de distrugerea statului român. Au transformat România într-un stat eşuat, într-o republică 
bananieră, iar consecinţele le vom suporta cu toţii, pentru mulţi ani de acum înainte. Avem de ce să le 
mulțumim. 

În fine, rămân la părerea că modul improvizat, nesimțit și panicat în care au ales “să ne salveze”, nu a făcut 
decât să transforme o situație gravă într-una mult mai gravă. La fel cum consider că nicio schimbare reală nu 
va fi posibilă fără o curățenie generalizată, fără înlocuirea cvasi-completă a elitei politice, intelectuale, 
mediatice și securiste care ne-a adus aici. 

De altfel, asta se și întâmplă în revoluţii. Nu voluntarismul insurgenților dă jos sistemul, ci decadenţa și 
degenerarea elitelor care îl gestionează face ca șandramaua să se prăbușească peste ele și peste întreg 
poporul. Insurgenții profită doar de această criză de sistem și de acest vid de legitimitate pentru a prelua 
puterea din haos și pentru a schimba ulterior sistemul. 

România cam pe acolo e. Și chiar n-am motive să cred că actuala elită va avea capacitatea de a se regenera 


îndeajuns de mult şi de repede pentru a evita colapsul, amânat pentru moment. 

